Baccio Bandinelli

Baccio Bandinelli (Florentzia, 1488ko urriaren 7a - Florentzia, 1560ko otsailaren 7a ) italiar eskultore eta margolari manierista izan zen. Michelangelo Brandini, bere garaiko florentziar urreginik onenetakoaren seme eta ikaslea eta, Cellinik eta Vasarik diotenez, Michelangeloren imitatzaile kaskarra izan zen.

Medicitarrek eskatuta egin zituen estatua gehienak, eta haien laguntzatik bizi izan zen. Eskultura oso klasikoak, oreka handikoak eta teknikaz ondo moldatutakoak egin zituen, baina irudimenari neke gehiegirik eskatzen ez ziotenak. San Petriren estatua da horietako bat, 1515ean Florentziako katedralerako egin zuena. Herkules eta Kako Piazza della Signoriarako, marmolean, 1534an egin zuena da bestea, talde-estatua ikaragarria. Aipatzekoak dira Leon X.aren eta Klemente VII.aren hilobietarako egin zituenak ere.

 Erreferentziak 

Kategoria:Italiako eskultoreak
Kategoria:Eskultore manieristak
Kategoria:Florentziarrak
Kategoria:XV. mendeko eskultoreak
Kategoria:XVI. mendeko eskultoreak
Kategoria:Florentzian hildakoak